ભારતીય ટીમને પોતાના ટોચના ક્રમ પાસેથી વધુ સારા યોગદાનની અપેક્ષા છે. વિરાટ કોહલીએ દેખાડી આપ્યું છે કે ટી-૨૦ ફક્ત ઊંચા શોટ્સની રમત નથી. સ્પિનર્સને મદદરૂપ થતી વિકેટ પર મોટા શોટ રમવા આસાન નથી હોતા. બેંગલુરુના ચિન્નાસ્વામી સ્ટેડિયમની પીચ આવી જ છે, જ્યાં ઉછાળ સારો એવો છે. હાલમાં રન રેટના મામલે ભારતીય ટીમ ઘણી પાછળ છે. આ સ્થિતિમાં ટીમ ઇન્ડિયાએ સુધારો લાવવો પડશે. જોકે ભારતની પ્રાથમિકતા મેચ જીતવાની જ રહેશે અને ત્યાર બાદ નેટ રન રેટ પર ધ્યાન આપવું પડશે. જ્યારે સામા પક્ષે બાંગ્લાદેશનું પ્રદર્શન જોતાં એવું લાગી રહ્યું છે કે તેઓ પણ આસાનીથી હાર નહીં માને. હવે બાંગ્લાદેશની ટીમ પહેલાં કરતાં સારી એવી મજબૂત લાગી રહી છે.